fi es fr en jbo ru en es de nl fi en de en fi fi fi fi fi fi fi fi fi fi fi fi fi en fi fi da fi fi fi fi en fi fi fi fi en en nl de en fi en fi fi fr de en en en en en de fr fr fr id fr fr de nl nl pl nl nl de ro ro fr ro nl de fi fi fi fi fi en en en fa en en
‘Armoton’ samarialainen? | Viikon viesti
Monessa Euroopan unionin jäsenmaassa, Jeesuksen vertauksen laupias samarialainen saatettaisiin nykyisin pidättää rikollisuudesta, humanitaarisen avun tarjoamisesta ja hän saattaisi saada vankeustuomion ihmiskaupasta.
Monessa Euroopan maassa poliisit, maahanmuuttoviranomaiset, rajavartijat ja lakimiehet pilkkaavat niin kutsuttuja EU:n arvoja, kuten solidaarisuutta, ihmisarvoa, tasa-arvoa ja vapautta syyttämällä ja tuomitsemalla kansalaisia, jotka tarjoavat välttämätöntä humanitaarista apua pakolaisille ja maahanmuuttajille.
Ensimmäinen Schuman luento pidettiin Upper Roomissa Amsterdamissa viime viikon perjantaina. Sen otsikkona oli Marrakechin jälkeinen maahanmuutto. Luento keskittyi maahanmuuttoasioihin, joita käsiteltiin YK:n hallitusten välisessä konferenssissa Marokossa, viime joulukuussa. Tuloksena oli GCM-sopimus.Tohtori Noemi Mena Montes, espanjalainen radiotoimittaja ja palkittu maahanmuuton tutkija, piti meille tuoreen version puheesta, jonka hän piti State of Europe foorumissa Maltalla vuonna 2017. (166-sivuinen raportti foorumista on nyt saatavilla tässä).
Kuin tilauksesta, hollantilainen digitaalinen uutislehti De Correspondent julkaisi samana päivänä artikkelin, jonka otsikkona oli: Euroopassa ihmiset, jotka auttavat maahanmuuttajia, eivät enää ole sankareita vaan rikollisia. Uutisnettisivu raportoi, että EU:n jäsenvaltiot antoivat pitkään avustavien järjestöjen ja vapaaehtoisten tehdä työ, jota he eivät itse halunneet tehdä, eli pelastaa maahanmuuttajia ja tarjota heille suojaa. Mutta nyt ne, jotka auttavat maahanmuuttajia saattavat saada syytteen. Belgiassa aseistuneet poliisit herättivät naisten kauneuslehden päätoimittajan töykeästi ryntäämällä tämän asuntoon aamuviideltä, suorittivat ruumiintarkastuksen hänen yhä ollessa yöpuvussaan ja  penkoivat hänen kotinsa tietokoneiden, muistitikkujen, muistilehtiöiden ja kännyköiden löytämisen toivossa. Tapaus aloitti vuoden kestävän oikeudellisen prosessin, jossa naista syytettiin kuulumasta kansalaisten ryhmään, joka tarjosi yösuojaa maahanmuuttajille (heidän yrittäessä suojautua kylmältä Brysselin puistossa, melko lähellä EU:n instituutioita). Toimittaja sai syytteen ihmiskaupasta, mutta syyte kumottiin hänen helpotuksekseen viime vuoden lopulla. Hän sai kuulla vasta myöhemmin, että syyttäjä oli vedonnut tämän jälkeen korkeimpaan oikeuteen.
Silti, Euroopan parlamentin komitean toimesta tehdyn, äskettäin julkaistun tutkimuksen mukaan ‘humanitaarisuuden valvonta’ (mikä sisältää yleisen epäluulon dynamiikan, pelottelun, ahdistelun ja kurittamisen käyttöä) heikentää EU-kansalaisten oikeuksia – kuten kokoontumisvapautta, sananvapautta and omantunnonvapautta.
‘Kun siviiliyhteiskunta on tehokkaasti vaiennettu (omastakin toimesta) ja sen vastuullisuutta on heikennetty,’ raportissa lukee, ‘maahanmuuttajien salakuljettamista torjuvia toimia voidaan käyttää liikaa ja ne voivat saada aikaan vakavia rikoksia EU:n perusarvojen suhteen, etenkin oikeusvaltioperiaatteen, demokratian ja perusoikeuksien suhteen. Tämän lisäksi, humanitaarisuuden valvonta vaikuttaa kielteisesti laajempaan yhteiskunnalliseen luottamukseen ja vie poliisivoimien rajalliset resurssit vakavimmista rikoksista’.
De Correspondent huomasi, että virallisten toimien määrä vapaaehtoisia avunantajia vastaan on kokenut ‘huolestuttavan kehityksen’. Nousu on selkeä – kahdestakymmenestä raportoidusta tapauksesta vuonna 2017 ainakin 89 tapaukseen viime vuonna. Artikkeli kertoo tapauksista Ranskassa ja Kreikassa, joissa ihmisiä syytettiin rikoksesta heidän pelastettuaan ihmisiä merellä; Norjassa, Tanskassa, Ruotsissa, Sveitsissä ja Isossa-Britanniassa maahanmuuttajille kyytiä tarjonneet kuskit raahattiin tuomioistuimen eteen; Italiassa humanitaariset työntekijät pidätettiin ruoan ja suihkun tarjoamisesta maahanmuuttajille.
Tanskalaiset ja espanjalaiset vapaaehtoistyöntekijät saivat Lesboksen saarella hätäsignaalin ja alkoivat seurata merta paikantaakseen Turkista matkaavia liian täysiä kumiveneitä. He kutsuivat rannikkovartioston apuun mutta laivan saavuttua heidät saatettiinkin rantaan ja pidätettiin ihmiskaupasta. Heidän odotettuaan oikeudenkäyntiä saarella kahden vuoden ajan (voimatta lähteä saarelta), heidät vapautettiin vihdoin syytteestä.
Jotkut viranomaiset oikeuttavat toimintaansa sanomalla, että avunantajajärjestöt rohkaisevat laitonta maahanmuuttoa. Mutta YK:n pakolaisasiain pääsihteeri, Filippo Grandi, on asiasta täysin eri mieltä. Raportissaan nimeltä Desperate Journeys, hän väittää, että hallituksesta riippumattomat järjestöt  tarjoavat välttämättömiä palveluita.
Viime kuussa Hollannin lipun alla purjehtiva laiva nimeltä Sea-Watch 3 pelasti 47 ihmistä Libyan ja Italian välillä ja vietti monta päivää Sisilian rannikon lähettyvillä, jossa useat kaupunginjohtajat valmistuivat toivottamaan pakolaiset tervetulleiksi. Italian populistinen hallitus kuitenkin esti tämän. Lopulta, kun seitsemän kansaa suostui ottamaan maahanmuuttajat vastaan, laiva sai luvan saapua Catanian satamaan, jossa se takavarikoitiin “turvallisuuteen ja luonnonsuojeluun liittyvien lakien rikkomisesta”.
Pakolaiskriisi on tohtori Montesin mukaan vieraanvaraisuuden, omantunnon ja myötätunnon kriisi. Poliitikot antavat tälle kriisille syyksi terrorismin. Mutta mitä terrorismi on? Noemi kysyi. Se on sitä, että kohtelee viattomia vieraita vihollisinaan. Mikä on tämän vastakkainen henki? Se on viattomien vieraiden kohtelemista ystävinä.
Laupiaan samarialaisen harjoittama vieraanvaraisuus on Noemin vastaus terrorismille.
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Miksi Eurooppa-opinnoilla on merkitystä
Schuman Centre for Europe Studies
Viikon viesti on aloite
The Schuman Centre for European Studies
Viikoittaiset sanat ovat Jeff Fountainin henkilökohtaisia heijastuksia eivätkä välttämättä ilmaise YWAM: n virallista asemaa.
Ne voidaan toistaa asianmukaisella tunnustuksella.
Sign up for Weekly Word
Inscrivez vous pour Pensee de la Semaine
Aanmelden voor Weekly Word
Înscrieți-vă pentru cuvântul săptămânal
Adresa de email *
Preferred Language English Russian Ukrainian